बेकाबू कार ने मारी बाइक को टक्कर : मां-बेटे की मौत  
तेज रफ्तार एसयूवी ने मारी टक्कर
महिला मे मौके पर ही तोड़ दिया दम
बेटे की अस्पताल में हुई मौत
उत्तर प्रदेश में भदोही जिले में एक बेकाबू एसयूवी की टक्कर से बाइक सवार मां-बेटे की मौत हो गयी. पुलिस सूत्रों ने आज यहां बताया कि ज्ञानपुर थाना क्षेत्र के देवनाथपुर इलाके में कल गुड्डू गौतम (20) नामक युवक अपनी मां सुभद्रा देवी (52) को बाइक से ज्ञानपुर ले जा रहा था. रास्ते में सामने से आ रही तेज रफ्तार एसयूवी ने उसे जबर्दस्त टक्कर मार दी.
 
उन्होंने बताया कि इस हादसे में सुभद्रा की मौके पर ही मौत हो गई जबकि गंभीर रूप घायल गुड्डू ने जिला अस्पताल में इलाज के दौरान दम तोड़ा. पुलिस के मुताबिक दुर्घटना करने वाला कार चालक मौके से भाग निकला. पुलिस ने शव को पोस्टमार्टम के लिए भेज कर अज्ञात चालक के खिलाफ मामला दर्ज कर लिया है.(इस खबर को एनडीटीवी टीम ने संपादित नहीं किया है. यह सिंडीकेट फीड से सीधे प्रकाशित की गई है।)
(इस खबर को एनडीटीवी टीम ने संपादित नहीं किया है. यह सिंडीकेट फीड से सीधे प्रकाशित की गई है।)